b'\n_START_ARTICLE_\nJalo Lahdensuo\n_START_PARAGRAPH_\nJalo Toivo Lahdensuo (vuoteen 1906 Lagerstedt) (21. lokakuuta 1882 Lapua \xe2\x80\x93 6. lokakuuta 1973 Sein\xc3\xa4joki) oli suomalainen poliitikko ja maanviljelysneuvos. H\xc3\xa4n toimi Maalaisliiton kansanedustajana 1921\xe2\x80\x931928 ja maatalousministerin\xc3\xa4 1924\xe2\x80\x931924, puolustusministerin\xc3\xa4 1927\xe2\x80\x931928 ja 1931\xe2\x80\x931932, Kulkulaitosten ja yleisten t\xc3\xb6iden ministerin\xc3\xa4 1929\xe2\x80\x931930 ja 1936\xe2\x80\x931937. Lahdensuo toimi Vaasan l\xc3\xa4\xc3\xa4nin maaherrana vuosina 1938\xe2\x80\x931943. Maanviljelysneuvoksen arvonimi h\xc3\xa4nelle my\xc3\xb6nnettiin 1938. El\xc3\xa4kkeelle j\xc3\xa4\xc3\xa4ty\xc3\xa4\xc3\xa4n h\xc3\xa4n omistautui kotiseututy\xc3\xb6lle synnyinseudullaan Lapualla. Lahdensuo oli maanviljelij\xc3\xa4 Fredrik Vilhelm Lagerstedtin poika ja h\xc3\xa4nen veljet olivat kansanedustaja Oskari Lahdensuo ja teatterivaikuttaja Jalmari Lahdensuo. Lahdensuon veljentyt\xc3\xa4r oli naimisissa Lapuan liikkeenen johtajan Vihtori Kosolan kanssa.'